**---הודעה לעיתונות---**

***משפחת ה-V-Strom מרחיבה את הגרסאות הקרביות:***

***Suzuki DL650 XT V-Strom ABS***

* ***ה-DL650 V-Strom הפופולארי, כמו אחיו הגדול, מגיע לישראל בגרסה חדשה וקרבית המציעה רכיבת שבילים משופרת***
* ***גרסת ה-XT מעניקה רכיבה נוחה ושימושית בתנאי שטח משובשים בזכות חישוקים בעלי חישורים גמישים יותר***
* ***מחיר דגם ה-XT של ה-DL650 V-Strom יעמוד על 66,000 שקלים (מחיר על הכביש, כולל מע"מ ואגרות רישוי)***

**תל אביב, ‏יום רביעי 06 מרץ 2019**

קבוצת עופר אבניר, יבואנית מותג האופנועים והקטנועים Suzuki לישראל, החלה בשיווק גרסה חדשה וקרבית לדגם הפופלארי במשפחת ה-V-Strom, ה-DL650. משפחת אופנועי ה-V-Strom כבשה את הרוכבים ברחבי העולם ומיצבה עצמה בראש סגמנט אופנועי האדוונצ'ר והספורט תיור. גרסת ה-XT נהנית מאותו מנוע עוצמתי ומעניקה גם מראה משופר וקרבי יותר.

**מחיר ה-DL650 V-Strom בגרסת ה-XT יעמוד על 66,000 שקלים, מחיר "על הכביש".**

גרסת ה-XT עושה שימוש בחישוקי טיובלס, המאפשרים רכיבה ללא פנימית, למרות שהם מצוידים בחישורים ("שפיצים"), ההופכים את הרכיבה בתנאי שטח משובשים, לנוחה יותר ומקלים על עבודת המתלים. מידות החישוקים בגרסת ה-XT נותרו ללא שינוי – 19 אינץ' בעבור הגלגל הקדמי ו-17 אינץ' בעבור הגלגל האחורי. כמו כן, דגם ה-XT מגיע כשהוא מצויד במגני ידיים היקפיים וכן במגן גחון.

בדומה לגרסה הרגילה של ה-DL650, גם גרסת ה-XT נהנית ממנוע העומד בתקן יורו 4 והספק של 70 כוחות סוס. גרסה זו כוללת גם מערכת בלימה מתוצרת Tokico יפן, מערכת ABS מתוצרת Bosch גרמניה, מערכת LRA ומערכת Easy Start.